கேள்வி: மின்காந்தக் கதிர்வீச்சு - மின்காந்த அலை பரப்புகை (Wave Propagation) குறித்து விரிவாக சொல்லுங்கள்.
பதில்: மின்காந்த அலை பரவும் திசை (direction of propagation) மின்காந்த சக்தி எங்கே செல்கின்றது என்பதை சுட்டி நிற்கும். எப்பொழுதும் மின்காந்த அலையின் பரிமாணிக்கும் திசை அவ்வலையை விவரிக்கும் மின் புலம் பரவும் தளத்துக்கும், காந்த புலம் பரவும் தளத்துக்கும் செங்குத்தாகவே அமையும். உதாரணத்துக்கு, மின் புலம் x-அச்சிலும் காந்த புலம் y-அச்சிலும் பாயுமாறு விபரிக்கப்பட்டால் மின்காந்த அலை z-அச்சின் திசையில் பரவும். இத்திசை நோக்கியே பொயின்ரிங் நெறியம் சுட்டும்.
கேள்வி: மின்காந்தக் கதிர்வீச்சு - அகச்சிவப்பு கதிர்கள் பற்றி தகவல் சொல்.
பதில்: # அகச்சிவப்பு விளக்குகள் முடநீக்கு சிகிச்சைக்குப் பயன்படுகின்றன. # அகச்சிவப்பு ஒளிப்படவியல் வானிலை தட்பவெப்ப முன்னறிவிப்புக்கு பயன்படுகிறது. # காற்று, அடர்பனி, மூடுபனி போன்றவை அகச்சிவப்புக் கதிர்களை உட்கவர்வதில்லை. இதனால் தொலைவில் உள்ளவற்றை நிழற்படமெடுக்க இவை பயன்படுகின்றன. # அகச்சிவப்பு உட்கவர் நிறமாலை, மூலக்கூறு கட்டமைப்புகளை ஆய்வதற்கு பயன்படுகின்றன.
கேள்வி: மின்காந்தக் கதிர்வீச்சு - கண்ணுறு ஒளி என்பது என்ன?
பதில்: பொருள்களிலிருந்து உமிழப்படும் அல்லது எதிரோளிக்கப்படும் கண்ணுறு ஒளியைக் கொண்டு நம்மைச் சுற்றி நடைபெறுவனவற்றை பார்க்கவும் அறியவும் முடிகிறது. இதன் அலைநீள நெடுக்கம் 4000 A முதல் 8000 A உள்ளது
கேள்வி: மின்காந்தக் கதிர்வீச்சு - புற ஊதாக் கதிர்கள் பற்றி நீங்கள் என்ன அறிந்துள்ளீர்கள்?
பதில்: # பாக்டீரியாக்களை அழிப்பதற்கும் மருத்துவ உபகரணங்களில் உள்ள நுண்ணுயிர் கிருமிகளைக் கொல்லவும் பயன்படுகின்றன. # இந்த வகைக் கதிர்கள் போலி பத்திரங்களைக் கண்டறியவும், கைரேகை பதிவுகளைக் கண்டறியும் தடயவியல் ஆய்வகங்களிலும் பயன்படுகின்றன. # உணவுப் பொருள்கள் கெடாமல் பாதுகாக்கப் பயன்படுகின்றன. # அணுவின் கட்டமைப்பைக் கண்டறியப் பயன்படுகின்றன.